**Mediu rural**

De la Wikipedia, enciclopedia liberă

[Jump to navigation](https://ro.wikipedia.org/wiki/Mediu_rural#mw-head) [Jump to search](https://ro.wikipedia.org/wiki/Mediu_rural#p-search)

|  |  |
| --- | --- |
| [Globe icon](https://ro.wikipedia.org/wiki/Fi%C8%99ier:Ambox_globe_content.svg) | Acest articol sau secțiune reprezintă în principal viziunea **europeană** asupra acestui subiect și nu neapărat felul în care este perceput acesta la nivel mondial. Vă rugăm îmbunătățiți acest articol sau discutați acest aspect pe [pagina de discuție](https://ro.wikipedia.org/w/index.php?title=Discu%C8%9Bie:Mediu_rural&action=edit&redlink=1). |

[](https://ro.wikipedia.org/wiki/Fi%C8%99ier:Barossa_Valley_South_Australia.jpg)

**Zonele rurale** sunt regiuni din afara așezărilor [urbane](https://ro.wikipedia.org/wiki/Zon%C4%83_urban%C4%83).[[1]](https://ro.wikipedia.org/wiki/Mediu_rural#cite_note-1) Acestea sunt caracterizate prin faptul că au o populație redusă față de cea din [mediul urban](https://ro.wikipedia.org/wiki/Mediul_urban), iar locuitorii lucrează adesea pământul. Două tipuri de așezări umane fac parte din mediul rural: [satul](https://ro.wikipedia.org/wiki/Sat) și [cătunul](https://ro.wikipedia.org/wiki/C%C4%83tun).

În Uniunea Europeană, se poate observa o preocupare mai aparte de problematica spațiului rural, mai ales începând din anii 80. Spațiile rurale sunt legate de valori cum ar fi ocrotirea [naturii](https://ro.wikipedia.org/wiki/Natur%C4%83) și păstrarea unor valori culturale, experiența mediului sănătos și de dimensiuni umane, apartenența la o colectivitate, mâncarea gustoasă, pregătită în condițiuni controlabile etc. „Charta europeană a spațiilor rurale” dă următoarea definiție: spațiul rural înseamnă un teren continental sau litoral, care conține satele și micile orașe, în care marea parte a terenurilor sunt utilizate pentru:

* [agricultură](https://ro.wikipedia.org/wiki/Agricultur%C4%83), [silvicultură](https://ro.wikipedia.org/wiki/Silvicultur%C4%83), [acvacultură](https://ro.wikipedia.org/wiki/Acvacultur%C4%83) și [pescuit](https://ro.wikipedia.org/wiki/Pescuit);
* activități economice și culturale ale locuitorilor acestor zone ([artizanat](https://ro.wikipedia.org/wiki/Artizanat), [industrie](https://ro.wikipedia.org/wiki/Industrie), servicii etc.)
* funcția de odihnă și agrement cu caracter neurban sau de ocrotire a naturii;
* alte utilizări.

Părțile agrare și neagrare ale spațiului rural formează o entitate distinctă față de spațiul urban, care este caracterizat printr-o puternică concentrare de locuitori și de structuri verticale și orizontale. Distincția tradițională între zonele urbane și rurale într-o țară se bazează pe ipoteza că zonele urbane, indiferent cum sunt definite în țara respectivă, oferă un alt standard de viață și, de obicei, un nivel de trai economic superior. Conceptul de rural nu are o definiție comună în diferite țări, ceea ce îngreunează studiul comparativ al ruralului pe plan mondial sau chiar la nivelul [Uniunii Europene](https://ro.wikipedia.org/wiki/Uniunii_Europene).[[2]](https://ro.wikipedia.org/wiki/Mediu_rural#cite_note-2)

# Case organice minunate: acum puteți trăi ca un Hobbit (Foto)

Joi, 23 ianuarie 2020 г. / Vizionări: 216

Tag-uri: [a trăi ca un hobbit](http://ecology.md/md/tag/a+tr%C4%83i+ca+un+hobbit), [casă de hobbit](http://ecology.md/md/tag/cas%C4%83+de+hobbit), [case](http://ecology.md/md/tag/case), [case minunate](http://ecology.md/md/tag/case+minunate), [case organice](http://ecology.md/md/tag/case+organice), [eco casă](http://ecology.md/md/tag/eco+cas%C4%83), [foto casă](http://ecology.md/md/tag/foto+cas%C4%83), [hobbit](http://ecology.md/md/tag/hobbit)

Astăzi, redacția [ecology.md](http://ecology.md/md/about) v-a pregătit niște fotografii interesante, în care casele sînt în tandem cu natura. În fotografia de mai jos este prezentată o casă a arhitectului mexican Javier Senosiain.

Acesta este un exemplu excelent de „arhitectură organică”, scrie Bored Panda. Arhitectul este foarte cunoscut pentru soluțiile sale neconvenționale în domeniul construcțiilor de locuințe. Priviți lucrările sale! „Scopul a fost crearea unui mediu similar cu cel al locuinței părintești. Pentru adăposturile de animale sau de oameni, ai primilor oameni care foloseau peșterile fără a schimba habitatul, natura era ca mîinile mamei”.

[Cele mai bizare case din lume (Foto)](http://ecology.md/md/page/cele-mai-bizare-case-din-lume-foto)

[](http://ecology.md/md/page/cele-mai-bizare-case-din-lume-foto)Senosiain a folosit copaci și arbuști pentru a atinge mai multe obiective. Acestea creează bariere verzi care filtrează lumina solară directă, păstrează răcoarea în interior și protejează locuința de praf și poluarea fonică. Pereții, podurile și mobilierul încorporat sînt confecționate din ferro-ciment, acoperite cu o pastă din praf de marmură și ciment alb. „Această casă semi-adîncită s-a dovedit a fi mai însorită și mai luminoasă decît casele obișnuite, deoarece ferestrele pot fi amplasate oriunde, iar cupolele permit lumina soarelui să pătrundă de sus. Ventilarea este facilitată de forma aerodinamică a locuinței, care permite aerului să circule liber”.

 



