**Ecologie**

De la Wikipedia, enciclopedia liberă

[Jump to navigation](https://ro.wikipedia.org/wiki/Ecologie#mw-head) [Jump to search](https://ro.wikipedia.org/wiki/Ecologie#p-search)

|  |  |
| --- | --- |
| [Portal icon](https://ro.wikipedia.org/wiki/Fi%C8%99ier:Gftp.svg) | [***Portal Ecologie***](https://ro.wikipedia.org/wiki/Portal:Ecologie) |

[](https://ro.wikipedia.org/wiki/Fi%C8%99ier:Ecologia.jpg)

**Ecologia** (din cuvintele grecești: *oekos* - casă și *logos* - știință, adică *"știința studierii habitatului"*) este o știință biologică de sinteză ce studiază interacțiunea dintre organisme, plante și mediul în care ele trăiesc (abiotici și biotici). Pentru aceasta **ecologia** analizează îndeaproape structura, funcția și productivitatea sistemelor biologice supraindividuale ([populații](https://ro.wikipedia.org/wiki/Popula%C8%9Bie), [biocenoze](https://ro.wikipedia.org/wiki/Biocenoz%C4%83)) și a sistemelor mixte ([ecosisteme](https://ro.wikipedia.org/wiki/Ecosistem)). Cu timpul, în a doua jumătate a sec. XX prin conștientizarea importanței condițiilor de mediu, semnificația termenului ecologie s-a lărgit peste sensul restrâns din domeniul biologiei, devenind și un sinonim pentru ideea de protecție a mediului înconjurător. Totodată, se leagă strâns de ecologie domeniul promovării unei economii ecologizate, unde principiile ecologice devin și principii fundamentale în dezvoltare.

Ecologia este în mare parte o știință descriptivă și experimentală.

În ecologie se folosesc multe metode împrumutate din alte discipline: metode [matematice](https://ro.wikipedia.org/wiki/Matematic%C4%83) pentru a modela evoluția populațiilor, metode [fiziologice](https://ro.wikipedia.org/wiki/Fiziologie) pentru a înțelege viața organismelor, metode [geologice](https://ro.wikipedia.org/wiki/Geologie) pentru a descrie proprietățile solului, etc.

**Istoria**

Primul savant care a reliefat principiul interacțiunii în lumea vie a fost [Charles Darwin](https://ro.wikipedia.org/wiki/Charles_Darwin). Darwin a observat că diferitele specii se influențează reciproc prin activitățile lor și că de aceste interacțiuni reciproce depinde succesul unei specii în lupta pentru existență, adică numărul său de supraviețuitori, de urmași. Ideile lui Darwin au fost dezvoltate de zoologul [Ernst Haeckel](https://ro.wikipedia.org/wiki/Ernst_Haeckel) care a fost primul care a formulat termenul de ecologie în anul [1866](https://ro.wikipedia.org/wiki/1866). Ecologia după Ernst Heinrich Haeckel (1866): ”Studiul interacțiunilor dintre organismele vii și ambient și organismele vii între ele în condiții naturale” (de la cuvântul elin οικος = casă, cămin).